(คำแปล)

รายงานคณะกรรมการตรวจสอบ

ตามประกาศของตลาดหลักทรัพย์แห่งประเทศไทย
บริษัทได้จัดตั้งให้มีคณะกรรมการตรวจสอบเพื่อจัดให้มีการกำกับดูแลกิจการที่ดี
โดยคณะกรรมการตรวจสอบประกอบด้วยคณะกรรมการอิสระ 3 ท่าน
ซึ่งมีความรู้ความสามารถในด้านการเงิน, การบัญชี, การจัดการธุรกิจ
ซึ่งไม่มีผู้ใดมีอำนาจใดๆในการจัดการบริษัท ในปี 2549
บริษัทมีการประชุมคณะกรรมการตรวจสอบทั้งสิ้น 4 ครั้ง โดยขอบเขตการทำงาน
ตลอดจนอำนาจหน้าที่และความรับผิดชอบของคณะกรรมการตรวจสอบ
เป็นไปตามข้อกำหนดของคณะกรรมการตรวจสอบประจำปีพ.ศ. 2542 โดยในปี 2549
คณะกรรมการตรวจสอบได้มีการตรวจสอบในหัวข้อหลักๆ ดังนี้

-   สอบทานงบการเงินกับคณะผู้บริหาร
    คณะกรรมการตรวจสอบได้ให้ข้อเสนอแนะที่ทำให้งบการเงินมีความถูกต้องและเพียงพอ

-   พิจารณาและเสนอข้อชี้แนะในการเลือกผู้ตรวจสอบบัญชี
    รวมถึงเห็นชอบในการกำหนดค่าตรวจสอบบัญชีเพื่อเสนอให้คณะกรรมการและผู้ถือหุ้นอนุมัติ

-   พิจารณาและสอบทานระบบการตรวจสอบภายใน และรายงานการตรวจสอบภายในของบริษัท

-   พิจารณาและสอบทานการดำเนินงานที่สำคัญของบริษัทและพิจารณาความเสี่ยงทางการเงินเพื่อให้เกิดความเสี่ยงกับบริษัทน้อยที่สุด

-   สอบทานการทำรายการระหว่างกัน
    รวมถึงการทำรายการที่เกี่ยวกับการได้มาและจำหน่ายไปซึ่งสินทรัพย์
    ให้มีการเปิดเผยอย่างถูกต้องและเพียงพอในงบการเงินและรายงานทางการเงิน
    โดยคณะกรรมการตรวจสอบพิจารณาแล้วมีความเห็นว่ารายการดังกล่าวเป็นรายการปกติทางธุรกิจ
    โดยราคาของรายการดังกล่าวเป็นราคาที่เทียบเคียงกับราคาตลาด

-   ดูแลให้บริษัทปฎิบัติตามกฎหมาย
    ข้อกำหนดและข้อบังคับต่างๆของตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์

-   ทบทวนหลักปฎิบัติตามหลักการกำกับดูแลกิจการที่ดีซึ่งกำหนดโดยตลาดหลักทรัพย์แห่งประเทศไทย
    พบว่าบริษัทได้นำหลักการดังกล่าวเกือบทั้งหมดมาใช้ในการดำเนินธุรกิจ

-   ทบทวนรายการจำหน่ายเงินลงทุนทั้งหมดจำนวน 5.03% ของส่วนทุนใน Pan Century Oleo
    Chemicals Sdn. Bhd. หรือเทียบเท่ากับ 1,106,000 หุ้น โดยมอบหมายให้บริษัท
    Trapti Trading & Investment Private Limited ประเทศอินเดีย
    เป็นผู้ดำเนินการติดต่อกับผู้ที่จะซื้อหุ้นดังกล่าว

-   ทบทวนรายการจำหน่ายเงินลงทุนจำนวน1.54%ของส่วนทุนของบริษัท อดิตยา เบอร์ล่า
    เคมีคัลส์ (ประเทศไทย) จำกัด ซึ่งเป็นบริษัทร่วม ให้กับบริษัท ไทยอินดัสเตรียล
    แมนเนจเม้นท์ แอนด์ เทรดดิ้ง จำกัด

กรรมการตรวจสอบ 2 ท่านได้เข้าร่วมประชุมสามัญผู้ถือหุ้นซึ่งจัดในวันที่ 27 เมษายน 2549
และมีกรรมการตรวจสอบ 1 ท่านได้เข้าร่วมประชุมสามัญผู้ถือหุ้นติดต่อกันเป็นเวลา 5 ปี
และเป็นผู้รับมอบอำนาจของผู้ถือหุ้นรายย่อยสำหรับการประชุมผู้ถือหุ้น

คณะกรรมการตรวจสอบได้นำเสนอมติที่ประชุมของคณะกรรมการตรวจสอบในเรื่องต่างๆให้กับคณะกรรมการบริษัทเพื่อพิจารณาต่อไปเป็นปกติปฎิบัติ
ซึ่งที่ผ่านมาคณะกรรมการตรวจสอบได้ให้ความสำคัญต่อการปฎิบัติตามหลักการกำกับดูแลกิจการและระบบการควบคุมภายในของบริษัท
สำหรับการทำรายการที่เกี่ยวข้องกันในระหว่างปีคณะกรรมการตรวจสอบมีความเห็นว่าเป็นการทำรายการตามการดำเนินธุรกิจปกติของบริษัทและการกำหนดราคาของรายการเป็นราคาที่เทียบเคียงกับราคาตลาด
ส่วนงบการเงินของประจำปี 2549
คณะกรรมการตรวจสอบมีความเห็นว่ามีความถูกต้องและครบถ้วนเป็นไปตามมาตราฐานบัญชี

คณะกรรมการตรวจสอบได้เสนอต่อคณะกรรมการบริษัทเพื่อให้ที่ประชุมผู้ถือหุ้นอนุมัติผู้ตรวจสอบบัญชี
ประจำปี 2550 ซึ่งเป็นผู้ตรวจสอบบัญชีของสำนักงาน เอินส์ท แอนด์ ยัง จำกัด ดังมีรายนามดังนี้

1.  นายณรงค์ พันตาวงษ์ ผู้สอบบัญชีรับอนุญาตเลขที่ 3315

2.  นางสาวทิพวัลย์ นานานุวัฒน์ ผู้สอบบัญชีรับอนุญาตเลขที่ 3459

3.  นางสาวศิราภรณ์ เอื้ออนันต์กุล ผู้สอบบัญชีรับอนุญาตเลขที่ 3844

โดยกำหนดค่าสอบบัญชีสำหรับปี 2550 เท่ากับ 820,000 บาท ไม่รวมค่าบริการอื่น

ท้ายที่สุดนี้ คณะกรรมการตรวจสอบได้ปฎิบัติหน้าที่ตามอำนาจหน้าที่และความรับผิดชอบในปี 2549
ด้วยความใส่ใจ และด้วยความรู้ ความสามารถที่มี
อย่างเป็นอิสระเต็มที่โดยปราศจากการแทรกแซงใดๆ
โดยได้แสดงความคิดเห็นต่อคณะกรรมการบริษัทและผู้บริหารของบริษัท
บนพื้นฐานของผลประโยชน์ของผู้ถือหุ้นและผู้มีส่วนได้ส่วนเสียของบริษัทฯเป็นหลัก

.

 นายราทิ รามาคานห์

ประธานที่ประชุม